Yngling

**Yngling** er en norsk seilbåt på 21 fot for regatta og dagsseilaser. Jan Herman Linge konstruerte Yngling i 1967 som en lillesøster til Solingen og tanken var at den skulle være en rekrutteringsbåt for Soling.

Klassen ble fort stor i Norge og utkonkurrerte BB11. Det er bygget omlag 2800 i flere forskjellige land. Etter hvert spredde klassen seg særlig til Danmark, Tyskland, Østerrike, Sveits, Australia, Nederland og USA.  

Yngling ble godkjent som internasjonal klasse i 1979 av det internasjonale seilforbundet den gang IYRU (International Yacht Racing Union), som senere ble hetende ISAF (International Sailing Federation) og nå heter World Sailing. Før båten ble anerkjent som internasjonal klasse av det internasjonale seilforbundet ble det holdt årlige "World Cup" mesterskap fra 1972. Fra og med 1979 har det vært holdt offisielle Verdensmesterskap i klassen.   

Båten var i 2004 og 2008 OL-klasse kjølbåt for kvinner. Som OL-klasse for kvinner var mannskapsvekt på maksimalt 205,0&nbsp;kg. I OL i London i 2012 er ikke Ynglingen OL-klasse. Elliott 6m tar over i som kjølbåt i øvelsen match-racing for damer.  

Klassen opplevde noe tilbakegang etter tapet av OL klasse statusen, men har per i dag konsolidert seg og har aktive miljøer i Norge, Danmark, Tyskland, Østerrike, Sveits, Nederland, Australia, USA og tildels Sverige. I Norge er det aktive flåter ved Askøy utenfor Bergen, på Færder, i Horten, på Mjøsa, i Trondheim og i Vågsbygd.  

Etter Covid-19 pandemien har klassens aktivitet økt i Norge og flere båter er aktive.

## Norge

### Norsk Ynglingklubb
Norsk Ynglingklubb er klasseklubben som under Norges Seilforbund administrerer Ynglingklassen i Norge. Norsk Ynglingklubb er også nasjonal myndighet for International Yngling Association (IYA).

Norsk Ynglingklubb ble stiftet på Dronningen i Oslo den 29. november 1968 av Jan Herman Linge, Tore Thjømøe, Lorentz Blomhoff, Olav Wiik Hansen, Tom Bringsværd og Borge Bringsværd.

Ledere av Norsk Ynglingklubb:

1969-1970: Tore Thjømøe
1971: Bjørn Heffermehl
1972: Bjørn Wilhelmsen
1973: Arthur David Andersen
1974-1976: Thomas Kresse
1977-1979: Lars Hafsmoe
1980-1981: Nils Hauff
1982:?
1983: Nina Bjercke
1984: ?
1985-1986: Hans Landsværk
1987-1989: Knut Åsle
1990: Håkon Fensbekk
1991: Truls Håkon Tvete
1992-1993: Jan Erik Lie
1994: Anders Kr. Andersen
1995-1996: Svein Andreassen
1997-2000: Joakim Skovly

2009-2010 Kristine Suul Brobakke
2011-2012 Lene Seim
2013-2016 Karl Petter Haugen
2017-      Ronny Rognhaugen

### Landsregattaen
Avholdt i tiden før man etablerte Norgesmesterskap. Følgende vinnere er kjent i Landsregattaen for Ynglingklassen
1968 Borge Bringsværd jr., Drøbaksund Seilforening
1969 Finn Kåre Kristiansen, Bærum Seilforening
1970 Jens Erik Bøe KNS
1971 Thomas Kresse, Bærum Seilforening

### Norgesmesterskap
NM i Ynglingklassen har blitt avholdt årlig siden 1969. I 1968 seilte 6 båter i Ynglingklassen i Landsregattaen i Horten, som utgjorde datidens norgesmesterskap. Frem til 2019 krevde Norges Seilforbund minimum 20 deltagende båter for at norgesmesterskapet skulle regnes som gyldig. Dette er fra 2020 redusert til minimum 15 deltagende båter og deretter i 2023 til at det må ha vært 15 detlagende båter i minst to av siste tre årene; det tillates ett år med mindre antall deltagere men dog minimum 10 for å kunne kåre en norgesmester. De årene det ikke er blitt gyldig norgesmesterskap, kåres klassemester.

Det må også gjennomføres minst fire seilaser for at gyldig Norgesmesterskap status skal oppnås for regattaen.

Der det er kjent er båt identifisert med seilnummer. Frem til nittitallet brukte man N som nasjonskjennetegn for Norske båter, før World Sailing gikk over til tre bokstavers nasjonskjennetegn som gav NOR for norske båter. For enkelthets skyld er NOR anvendt for alle år her. Yngling benytter nasjonal nummerering av båter. Det vil si at alle land begynner på 1 som seilnummer og nummerer kronologisk.

Kongepokalen i seiling for herrer skulle i 1995 deles ut i Ynglingklassen. Det betød at damelag eller lag med 2 damer av de 3 ombord ikke fikk telle i Norgesmesterskapet. De fikk delta i regattaen og samlet resultatliste ble oppgjort og tellende som en Norgescup regatta i Norgescupen for 1995. Vinner av Norgescup regattaen ble NOR 180 med Beate Kristiansen, Ane Torvanger og Andreas Brunvoll. Norgesmester NOR 376 med Joakim Skovly, Espen Andreasssen og Vidar Andreassen ble faktisk nummer tre i Norgescupen, men med poengsystemet som ble anvendt (0 - 3 - 5.7 - 8 - 10 - 11.7 - 13 - 14 - ...) så gikk NOR 376 foran NOR 7 når NOR 180 sine resultater ikke talte med i NM. Således hadde Beate Kristiansen kunnet være første kvinnelige skipper til å vinne et åpent NM om kongepokalen ikke skulle deles ut i Yngling dette året. Første kvinnelige skipper til å vinne et åpent NM kom dermed ikke før i 2022 når Ragna Agerup vant i J/70 klassen sitt Norgesmesterskap i Tønsberg . Kongepokal for kvinner i seiling i 1995 ble vunnet av Carolina Toll i klassen Europajolle

### Klassemesterskap – Yngling
Klassemester kåres de årene man ikke oppnår gyldig Norgesmesterskap, enten på grunn av for få deltagende båter eller for få gjennomførte seilaser.

### Internasjonale mesterskap arrangert i Norge
Fra 1972 til 1978 ble det arrangert årlig World Cup. Etter at Yngling ble anerkjent som internasjonal klasse har det blitt arrangert årlige offisielle Verdensmesterskap. Når Verdensmesterskap arrangeres på annet kontinent arrangeres Euromesterskap i Europa. 

Verdensmesterskap og Europamesterskap er blitt arrangert i Norge flere ganger.
* 1979 – Christiansand Seilforening
* 1981 – KNS (Hankø)
* 1985 – Asker Seilforening
* 1989 - Tønsberg Seilforening
* 1994 – Moss Seilforening
* 2015 – Askøy Seilforening
* 2018 – Horten Seilforening – Europamesterskap
Askøy Seilforening er tildelt verdensmesterskapet i Yngling i 2026

### Norske medaljer i mesterskap
Følgende medaljer er sanket av Norge i Yngling:

* VM 1979: Gullmedaljer til Terje Wang, Marius Nissen Lie og Hanssen
* VM 1980: Sølvmedaljer til Kalle Nergaard, Erik Schwabe, Jan Monrand Hansen.
*VM 1980: Bronsemedaljer til Terje Wang, Marius Nissen Lie, Knut Forsberg
* VM 1981: Gullmedaljer til Terje Wang, Marius Nissen Lie, Odd Godager
* VM 1981: Bronsemedaljer til Dag Usterud, Stein Lund Halvorsen, Jan Helge Eriksen
* VM 1982: Gullmedaljer til Jørn Pettersen, Tome Stian Selander
* VM 1982: Sølvmedaljer til: Per Nyhus, Tor Nyhus, Øivind Nyhus
* VM 1982: Bronsemedaljer til: Hans Landsværk, Erling Landsværk, Tom Erik Ellingsen
* EM 1982: gullmedalje til «Ingrid» – skipper og mannskap: Dag Usterud, Stein Lund Halvorsen, Jan Helge Eriksen, Brevik Seilforening
* EM 1982: sølvmedalje til «Alliance» – skipper og mannskap: Jørn Pettersen, Frode Johansen, Stein Selander, Brevik Seilforening
* VM 1984: Bronsemedaljer til: Ole Andreas Schoyen, Halvor Schoyen, Martin Danielsen
* VM 1985: Sølvmedaljer til Kalle Nergaard, Kristian Nergaard, Bjørn Einar Bjordal
*VM 1986: Sølvmedaljer til: Kalle Nergaard, Kristian Nergaard, Bjørn Einar Bjordal
*VM 1986: Bronsemedaljer til: Harald Amundsen, Leif Marius Amundsen, Jørn Pettersen
*VM 1990: Gullmedaljer til Espen Torgersen, Nils Kristian Jansen, Espen Stokkeland
*VM 1998: Sølvmedaljer til Arne Dahl, Espen Andreassen, Vidar Andreassen
*EM 2001 for Damer: Bronsemedaljer til Beate Kristiansen, Ane Torvanger og Jannicke Stålstrøm
*EM 2017: Bronsemedaljer til Hol Svein Andre, Mellingen Eivind, Bruvik Fabian, Askoy Seilforening
* VM 2023: Gullmedaljer til Joakim Skovly, Kjell Eirik Irgens Henanger, Stian Soltvedt

### Norgescup og nasjonal ranking
De første årene førte Norsk Ynglingklubb en rankingliste. Fra 1975 gikk man over til å arrangere Norgescup seilaser gjennom sesongen som utgjorde grunnlaget istedet for ranking. Fra 1998 til 2001 ble det igjen innført en rankingliste hvor lokaleregattaer, nasjonale uttaksregattaer (Norgescup seilaser) og mesterskap inngikk. 

Norgescup topp tre resultater sammenlagt

## Yngling Internasjonalt

### Nordiske Mesterskap
I noen av årene på 1990 tallet ble det også arrangert Nordiske Mesterskap i Yngling

## Referanser


## Eksterne lenker
* Norsk Ynglingklubb
* International Yngling Association
* Foto
* Seilmagasinet Besøkt 5. november 2007
* Udkik.dk Besøkt 5. november 2007